EkBass/fiwiki-20250220-pages-articles huggingface dataset:
Louna-kirjastot

Louna-kirjastot on viiden Kanta-Hämeen maakunnan länsiosan kunnan yhteinen kirjastoverkosto eli kirjastokimppa. Tähän lounaishämäläiseen kirjastokimppaan kuuluvat Forssan, Humppilan, Jokioisten, Tammelan ja Ypäjän kunnalliset kirjastot toimipisteineen. Kirjastoissa käy yhteinen kirjastokortti, jolla voi lainata ja varata aineistoa kaikista verkostoon kuuluvista kirjastoista. == Toimipisteluettelo== Toukokuussa 2021 Louna-kirjastoilla oli yhteensä viisi kiinteää ja kaksi liikkuvaa toimipistettä. Joukkoon kuuluvat: Kirjaston toimi- pisteen nimi Kunta Osoite Koordinaatit Kuva Lisätietoja (www-sivu) Forssan kaupunginkirjasto Forssa Wahreninkatu 4, 30100 Forssa Forssan kaupunginkirjasto, Forssa: Forssan kaupunginkirjasto Forssan kirjastoauto Forssa Wahreninkatu 4, 30100 Forssa Forssan kirjastoauto, Forssan kirjastoauton reittiaikataulu Humppilan kirjasto Humppila Iisakinkuja 3, 31640 Humppila Humppilan kunnankirjasto, Humppila: Kirjasto Jokioisten kirjasto Jokioinen Keskuskatu 27, 31600 Jokioinen Jokioisten kunnankirjasto, Jokioinen: Kirjasto Tammelan kirjastoauto Ilves Tammela Hakkapeliitantie 2, 31300 Tammela Tammelan kirjastoauto Ilves, Tammelan kirjastoauton aikataulu Tammelan kirjasto Tammela Tammelan kunnantalo, Hakkapeliitantie 2, 1. krs, 31300 Tammela Tammelan kunnankirjasto, Tammela: Kirjastopalvelut Ypäjän kirjasto Ypäjä Hossintie 2, 32100 Ypäjä Ypäjän kunnankirjasto, Ypäjä: Kirjastopalvelut == Lähteet == ==Aiheesta muualla== *Louna-kirjastot (louna.finna.fi) Luokka:Suomen kirjastokimpat Luokka:Lounais-Häme Luokka:Kanta-Häme
Björn Rudolf Wasastjerna

Björn Rudolf Wasastjerna (30. kesäkuuta 1860 Helsinki – 29. huhtikuuta 1928 Helsinki) oli suomalainen juristi ja virka- ja valtiopäivämies. Ylioppilasmatrikkeli 1853–1899: Wasastjerna Björn Rudolf Viitattu 22.5.2021. Wasastjernan vanhemmat olivat apukamreeri Edvin Gideon Wasastjerna ja Rudolfina Charlotta Barck. Hän tuli ylioppilaaksi Helsingissä, suoritti oikeustutkinnon 1886 ja sai varatuomarin arvon 1889. Wasastjerna työskenteli virkamiehenä senaatissa, valtiovaraintoimituskunnan protokollasihteeri hän oli 1906–1911. Wasastjerna oli aatelissäädyssä edustaja valtiopäivillä 1891, 1894, 1897 ja 1905–1906.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central- Tryckeri, 1891, ss. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1860 syntyneet Luokka:Vuonna 1928 kuolleet
Matkaopas (täsmennyssivu)

Matkaopas tarkoittaa seuraavia: * matkaopas, matkailualan opastustehtävissä toimiva henkilö * matkaopas, jonkin alueen nähtävyyksiä, majoitusmahdollisuuksia ynnä muuta esittelevä opaskirja * Matkaoppaat, suomalainen televisio-ohjelmaformaatti * Matkaopas-lehti, suomalainen matkailualan lehti
(Chet Baker Sings) It Could Happen to You

(Chet Baker Sings) It Could Happen to You on yhdysvaltalaisen jazzmuusikon ja -laulajan Chet Bakerin albumi, jonka Riverside Records julkaisi vuonna 1958. Albumi on samantyylinen Bakerin albumeiden Chet Baker Sings (1954) sekä Chet Baker Sings and Plays (nauhoitettu 1955, julkaistu 1964) kanssa, jossa hän laulaa popstandardeja jazztyylillä. ==Kappaleet== ==Arvostelut== *AllMusic: *Pitchfork: 8.3/10 ==Lähteet== Luokka:Chet Bakerin albumit Luokka:Vuoden 1958 albumit
Evert Viktor Wasastjerna

Evert Viktor (Victor) Wasastjerna (27. toukokuuta 1862 Vaasa – 18. lokakuuta 1941 Helsinki) oli suomalainen lääkäri ja valtiopäivämies. Ylioppilasmatrikkeli 1853–1899: Wasastjerna Evert Victor Viitattu 22.5.2021.75-vuotias. Lääket. lis. Evert Wasastjerna, Helsingin Sanomat, 27.05.1937, nro 139, s. 6, Kansalliskirjaston digitaaliset aineistot Wasastjernan vanhemmat olivat senaattori Jakob Viktor Wasastjerna ja Wendla Helena Wilhelmina Bonsdorff ja puoliso vuodesta 1894 Hanna Maria Grenman. Wasastjerna tuli ylioppilaaksi Helsingissä 1891 ja valmistui filosofian maisteriksi 1886, lääketieteen kandidaatiksi 1889 ja lääketieteen lisensiaatiksi 1893. Wasastjerna toimi Helsingissä yksityislääkärinä. Hän oli samalla myös Helsingin yleisen sairaalan apulaislääkärinä 1893–1898, Helsingin poliisilaitoksen lääkärinä 1899–1902 ja 1905–1927, Helsingin Puhelinyhdistyksen lääkärinä 1901–1933 sekä Reijolan tuberkuloosisairaalan lääkärinä 1905–1908. Hän oli Oy Eiran sairaalan toimitusjohtajana 1924–1933 ja oli vuodesta 1929 Nummelan parantolan johtokunnan puheenjohtajana. Wasastjerna oli aatelissäädyssä edustaja valtiopäivillä 1899, 1900, 1904–1905 ja 1905–1906.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset lääkärit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1941 kuolleet
Matkaopas (kirja)

Matkaopas on jonkin alueen nähtävyyksiä, majoitusmahdollisuuksia ynnä muuta esittelevä opaskirja. Matkaopas voi olla myös verkkosivusto. Matkaoppaiden edeltäjä on periplus, joka on monen kreikan- ja latinankielisen rannikkopurjehduksen kuvauksen nimi.Otavan Iso tietosanakirja, osa 6, palsta 1104. Helsinki: Otava 1965 Ensimmäisen nykyaikaisen matkaoppaan on julkaissut 1828 leipzigilainen kustantamo Karl Baedeker, ensimmäisen suomalaisen on julkaissut 1895 Suomen Matkailijayhdistys.Otavan Iso tietosanakirja, osa 5, palsta 1422 Helsinki: Otava 1964 Matkaoppaat ilmestyvät usein sarjoina, esimerkkeinä Lonely Planet, joka oli alkujaan suunnattu reppumatkailijoille, ja WSOY:n julkaisemat ulkomaisten oppaiden pohjalta suomennetut Kaupunkikirjat ja TaskuoppaatTaskuoppaat, Finna.fi sekä Tammen julkaisema Berlitz. Matkaoppaiden kirjo on laaja. Ne voivat keskittyä karttoihin, niissä voidaan esitellä hotelleja ja ravintoloita tai panostaa kulttuuriin.Anne Puumala, Matkaoppaat ohjaavat turistivirtoja, Kaleva 3.6.2010, viitattu 22.5.2021 Matkaopasmarkkinoita hallitsevat suuret ulkomaiset kustantajat, Suomessa tehdään alkuperäisiä oppaita vain suosituimmista matkakohteista.Matti Remes, Ulkomaiset kustantajat hallitsevat matkaopasmarkkinoita Taloussanomat 14.8.2003, viitattu 22.5.2021 ==Lähteet== *
Uno Alfons Wasastjerna

Uno Alfons Wasastjerna (8. kesäkuuta 1865 Helsingin pitäjä – 15. heinäkuuta 1912 Helsinki) oli suomalainen juristi ja valtiopäivämies. Ylioppilasmatrikkeli 1853–1899: Wasastjerna Uno Alfons Viitattu 22.5.2021. Wasastjernan vanhemmat olivat yli-insinööri, everstiluutnantti Alfred Edgar Wasastjerna ja Maria Adelaide Boij ja puoliso vuodesta 1902 Maria Augusta (Lilly) von Haartman. Wasastjerna tuli ylioppilaaksi Helsingissä 1883, suoritti oikeustutkinnon 1888 ja sai varatuomarin arvon 1892. Hän työskenteli ensin senaatissa, mutta hankki sitten omistukseensa Suomen Sähkösanomatoimiston ja toimi sen johtajana. Wasastjerna oli aatelissäädyssä edustaja valtiopäivillä 1894, 1897, 1900, 1904–1905 ja 1905–1906.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1865 syntyneet Luokka:Vuonna 1912 kuolleet
Chowchilla

Chowchilla on kaupunki Maderan piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 18 720. Kaupunki perustettiin 7. helmikuuta 1923. Chowchillan pormestarina toimii Waseem Ahmed. == Väestö == Kaupungin asukkaista 59,72 prosenttia on valkoisia, 8,25 prosenttia afroamerikkalaisia, 9,93 prosenttia aasialaisia ja 3,09 prosenttia intiaaneja. 10,75 prosenttia asukkaista eivät ole Yhdysvaltain kansalaisia. Kaupungin väestön keski-ikä on 34,5 vuotta. ==Kuvia== Tiedosto:CAMap-doton- Chowchilla.png|Kaupunki Kalifornian kartalla. Tiedosto:CentralCaliforniaWomensFacility.jpg|Central California Women's Facility -naisvankila. ==Lähteet== ==Aiheesta muualla== * Kaupungin kotisivut Luokka:Kalifornian kaupungit
Central California Women's Facility

Central California Women's Facility (CCWF) on Kalifornian rikosseuraamuslaitoksen operoima naisvankila Chowchillan kaupungissa Maderan piirikunnassa Kaliforniassa. CCWF on maailman suurin naisvankila. Laitokseen on sijoitettu osavaltion kuolemaan tuomitut naisvangit. == Lähteet == ==Aiheesta muualla== Luokka:Kalifornian vankilat
Dan Issel

Daniel Paul "Dan" Issel (s. 25. lokakuuta 1948 Batavia, Illinois) on yhdysvaltalainen koripalloilija ja koripallovalmentaja. Hän pelasi sentterinä ja isona laitahyökkääjänä ABA:ssa kausina 1970–1976 ja NBA:ssa kausina 1976–1985. Hänet nimettiin Naismith Memorial Basketball Hall of Fameen vuonna 1993. Issel edusti yliopistosarjoissa Kentuckyn yliopiston Wildcats- joukkuetta. Detroit Pistons varasi hänet NBA:han kahdeksannella varauskierroksella ja kaikkiaan 122. varausvuorolla vuoden 1970 varaustilaisuudessa. Issel aloitti ammattilaisuransa kuitenkin kilpailevan ABA-liigan Kentucky Colonelsissa, jossa hän pelasi viisi kautta ja voitti vuonna 1975 liigan mestaruuden. Vuonna 1975 hän siirtyi Denver Nuggetsiin, joka siirtyi NBA:han vuonna 1976 ABA:n tultua lakkautetuksi. Issel pelasi NBA:ssa Nuggetsin joukkueessa yhdeksän kautta. Issel pelasi ABA- ja NBA- urallaan 1218 runkosarjaottelua, joissa hän teki keskimäärin 22,6 pistettä, otti 9,1 levypalloa ja antoi 2,4 koriin johtanutta syöttöä. Hän oli tulokaskaudellaan liigan paras pistemies. Pudotuspelejä hänelle kertyi 133, ja niissä hän teki keskimäärin 22,1 pistettä, otti 9,4 levypalloa ja antoi 2,1 koriin johtanutta syöttöä. Issel pelasi ABA:n tähdistöottelussa vuosina 1971–1976 ja NBA:n tähdistöottelussa vuonna 1977. Issel oli NBA:ssa Denver Nuggetsin päävalmentaja kausina 1992–1995 ja 1999–2002. Molemmilla kerroilla hän lähti tehtävästä kesken kolmannen kauden. Jälkimmäiseen lähtöön vaikutti hänen joulukuussa 2001 lausumansa katsojalle suunnattu etninen loukkaus, joka päätyi televisiokuvaan. Issel sai seuraltaan neljän ottelun toimitsijakiellon ja sakkoa, ja toimitsijakiellon päätyttyä hän ilmoitti eroavansa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1948 syntyneet Luokka:Elävät henkilöt
Fanga

Fanga on maalaiskunta ja sen keskuskylä Kayesin alueen Yélimanén piirissä Malissa. Se sijaitsee 25 kilometriä Yélimanésta kaakkoon. Kunnassa on 7 900 ja kylässä 4 400 asukasta (vuonna 2009). Fangan kunnan pinta-ala on 380,3 neliökilometriä. Se rajoittuu lounaassa Yélimanén piirin Soumpoun, luoteessa Guidimen, koillisessa Kirané Kaniagan ja kaakossa Nioron piirin Sandarén kuntiin. Maisemaa leimaa Yélimanén ylänkö laaksoineen. Kunnan läpi virtaa Kolimbinén sivujoki Térékolé. Seutu kuuluu Sahelin vyöhykkeeseen. Vuotuinen sademäärä on 450–550 millimetriä. Luonnonvarainen kasvillisuus on pensassavannia. Kuntaan kuuluu neljä kylää. Asukkaat ovat etupäässä soninkeja. Kunnan liikenneyhteydet ovat heikot. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Fangassa pidetään viikoittaiset markkinat. Palveluihin kuuluu kolme alakoulua, yläkoulu, viisi koraanikoulua ja terveyskeskus. Vesihuolto kattaa 76 prosenttia tarpeesta. ==Lähteet== Luokka:Malin kunnat Luokka:Yélimanén piiri
Viron kielet

Viro on kielellisesti melko homogeeninen maa, jossa viron kielellä on vahva asema. Ethnologuen mukaan maassa puhutaan kymmentä elävää kieltä. Noin 75 % virolaisista osaa vähintään yhtä vierasta kieltä, joka on yleensä venäjä, saksa, suomi tai englanti. == Viro ja virolainen viittomakieli == Viron perustuslain mukaan maan ainoa virallinen kieli on viro. Viroa puhuu arviolta 1,1 miljoonaa ihmistä ja sen lähin sukulaiskieli on suomi. Viron lisäksi kieltä puhutaan jonkin verran myös maan ulkopuolella. Viron kieli jakautuu kahteen päämurteeseen: eteläisiin ja pohjoisiin murteisiin, joista jälkimmäiset muodostavat perustan viron kirjakielelle. Virolaista viittomakieltä käyttää arviolta noin 2000 ihmistä. == Muut kielet == Historian saatossa ruotsi ja saksa ovat olleet tärkeitä kieliä Virossa. Ruotsia on puhuttu etupäässä Viron rannikolla (josta tulee nimitys rannarootslased). Nykyään vironruotsi on lähes sammunut. Saksaa on puhuttu Virossa, ja muualla Baltiassa, laajalti, mutta saksankielinen väestö asutettiin muualle Eurooppaan Molotov–Ribbentrop-sopimuksen nojalla. Nykyään saksaa puhuvat etupäässä Viroon muuttaneet saksalaiset.. === Võro ja setu === Võro lasketaan joskus eteläiseksi viron murteeksi ja toisinaan omaksi kielekseen, jolla on puhujia arviolta 50 000. Võrolla ei ole virallista asemaa eivätkä sen puhujat pääsääntöisesti koe kuuluvansa mihinkään vähemmistöön. Viron valtio tukee kuitenkin võronkielisen Uma Leht -sanomalehden toimitusta.. Lisäksi maassa toimii erillinen Võro Instituut. Setua puhuu Viron vuoden 2011 väestönlaskennan mukaan 12 549 henkilöä. Aiemmin puhujat ovat joutuneet peittelemään kieltään, mutta nykyään Virossa ilmestyy setunkielinen sanomalehti, Setumaa, ja muutama radiokanava. Setut erottuvat muista virolaisista lähinnä siinä, että setut ovat suurimmaksi osaksi ortodokseja.. === Venäjä === Venäjä on Viron toiseksi puhutuin kieli. Puhujat keskittyvät isoihin kaupunkeihin sekä Viron ja Venäjän maarajalle Narvaan. Yhteensä 29,7 % maan väestöstä on venäjänkielisiä. Venäjänkielinen väestö on kohdannut syrjintää Neuvostoliiton romahtamisen jälkeen. Kielivähemmistön huonoon asemaan on kuitenkin alettu puuttua 2010-luvun lopulla. Viron yleisradioyhtiö tuottaa sisältöä myös venäjäksi. == Lähteet == *
Toya

Toya on kaupunkikunta Kayesin alueen Yélimanén piirissä Malissa. Sen keskustaajama Yaguiné sijaitsee 25 kilometriä Yélimanésta länteen. Kunnassa on 12 600 ja keskustaajamassa 10 300 asukasta (vuonna 2009). Toyan kunnan pinta- ala on 104,2 neliökilometriä. Sitä ympäröi Goryn maalaiskunta. Maisemaa leimaa tasanko, jonka läpi virtaa sadekaudella Kolimbinén sivujoki Térékolé. Seutu kuuluu Sahelin vyöhykkeeseen. Kuntaan kuuluu yhdeksän kylää. Asukkaat ovat etupäässä soninkeja. Vallitseva uskonto on islam. Yaguinén ohi kulkee Yélimanén ja Kayesin välinen maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja maapähkinä. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Yaguinéssa pidetään viikoittaiset markkinat. Palveluihin kuuluvat koulut ja terveyskeskus. Vesihuolto kattaa 55 prosenttia tarpeesta. ==Lähteet== Luokka:Malin kaupungit Luokka:Yélimanén piiri
Oslojolla

Oslojolla on norjalainen kevytvene, jonka on suunnitellut Erling L. Kristofersen vuonna 1936 alkujaan täysin avoimeksi, mutta leveillä reunoilla. Siitä on tehty myös osittain kannellisia malleja. Oslojolla on kahden purjehdittava ja köli on nostettava. Se oli erittäin suosittu 1950-70-luvuilla Oslonvuonossa ja Sørlandetissa. == Mittoja == * Pituus 5,5 m * Leveys 1,55 m * Syväys 0,2 m * Paino 210 kg * Mastonpituus 4,1 m == Suomalaiset oslojollat== Suomessa oslojollia on valmistanut ainakin Ingmar Björndahl Kokkolassa. *Brune valmistettiin noin vuonna 2000, jonka jälkeen se myytiin Kangasalle. Vuonna 2017 se ostettiin takaisin Kokkolaan nykyisenä omistajana Laura-Maria Sahlgren. == Aiheesta muualla == *https://digitaltmuseum.no/021026458161/bat *https://www.seilmagasinet.no/nye-seilbter/comeback-for-oslojolla/308975 *http://www.sylove.dk/Oslojollen.html *https://www.sailguide.com/batfakta/oslojolle-plast *https://stefansjost.wordpress.com/2014/01/19/oslojollen/ Luokka:Purjejollat
Bailey Howell

Bailey E. Howell (s. 20. tammikuuta 1937 Middleton, Tennessee) on yhdysvaltalainen koripalloilija. Hän pelasi laitahyökkääjänä NBA:ssa kausina 1959–1971. Hänet nimettiin Naismith Memorial Basketball Hall of Fameen vuonna 1997. Detroit Pistons varasi Howellin NBA:han toisella varausvuorolla vuoden 1959 varaustilaisuudessa. Hän edusti seuraa viisi kautta ja siirtyi vuonna 1964 kahdeksi kaudeksi Baltimore Bulletsiin. Kausina 1966–1970 hän edusti Boston Celticsiä ja voitti kahdella keskimmäisellä kaudella mestaruuden. Kauden 1970–1971 hän pelasi vielä Philadelphia 76ersissä. Hayes pelasi NBA- urallaan 950 runkosarjaottelua, joissa hän teki keskimäärin 18,7 pistettä, otti 9,9 levypalloa ja antoi 2,0 koriin johtanutta syöttöä. Pudotuspelejä hänelle kertyi 86, ja niissä hän teki keskimäärin 16,3 pistettä, otti 8,1 levypalloa ja antoi 1,5 koriin johtanutta syöttöä. Hän pelasi NBA:n tähdistöottelussa vuosina 1961–1964 ja 1966–1967. Hänet valittiin NBA:n kakkostähdistökentälliseen vuonna 1963. == Lähteet == Luokka:Yhdysvaltalaiset koripalloilijat Luokka:Vuonna 1937 syntyneet Luokka:Elävät henkilöt
Lohjan ortodoksinen kirkko

Lohjan ortodoksinen kirkko eli Karjalan valistajien kirkko on Lohjan keskustassa sijaitseva ortodoksinen pyhäkkö. Lohjan seudulle oli 1960–luvun alkuun mennessä muuttanut parisataa ortodoksisen kirkon jäsentä, pääosin Karjalan evakkoja tai heidän jälkeläisiään. Heille järjestettiin kerran kuussa Helsingin ortodoksisen seurakunnan pappien toimittamia jumalanpalveluksia Lohjalla koulun tiloissa. Kasvava seurakunta kaipasi tiloja toimintaansa; lähimmät kirkot sijaitsivat Helsingissä, Hangossa ja Järvenpäässä. Siksi Helsingin ortodoksinen seurakunta osti vuonna 1968 lääkäri Herman Skurnikilta kymmenen vuotta aiemmin rakennuttaman talon, joka sijaitsi Lohjan keskustassa Nahkurinkadulla. Rakennukseen sijoitettiin Lohjan ortodoksinen työkeskus. Arkkitehti Juhani Sorsan suunnitelman mukaan kaksikerroksisen rakennuksen alakertaan tuli Karjalan valistajien muistolle pyhitetty, myös rukoushuoneena käytetty seurakuntasali. Samassa kerroksessa oli myös papin asunto ja pieni työhuone. Työkeskuksen yläkertaan tuli kanttorin asunto. Sittemmin papin asunto vapautui, joten vuonna 1999-2000 työkeskusta voitiin remointoida. Aiemmasta papin asunnosta tehtiin uusi seurakuntasali ja aiemmin tsasounana toimineesta salista muodostettiin kirkko, jonka tuolloinen Helsingin metropoliitta Leo vihki 14. toukokuuta 2000 Karjalan valistajien muistolle. Kirkon ikonostaasi on Irene Schützin ja Sakari Siitosen maalaama. Kirkon temppelijuhlaa eli praasniekkaa vietetään Karjalan valistajien juhlapäivänä lokakuun 31. ja marraskuun 6. päivän välisenä lauantaina. Syksyllä 2018 seurakunta juhli pyhäkön 50-vuotisjuhlaa. == Lähteet == Luokka:Lohjan kirkkorakennukset Luokka:Suomen ortodoksiset kirkkorakennukset Luokka:Helsingin ortodoksinen seurakunta
Ilja Teppo

Ilja Teppo (s. 1981 Joensuuhttps://www.hs.fi/kuukausiliite/art-2000009184861.htm) on suomalainen muusikko. Teppo on toiminut muun muassa yhtyeissä Kaukolasipartio ja Dusha Pitera. Tepon isä oli kuplettilaulaja ja kansantaiteilija Jaakko Teppo.https://www.is.fi/viihde/art-2000010255696.html == Lähteet == Luokka:Suomalaiset muusikot Luokka:Vuonna 1981 syntyneet Luokka:Elävät henkilöt
Auli Markkula

Auli Nikodemus Markkula (28. elokuuta 1886 Mikkelin pitäjä – 1. lokakuuta 1950 Helsinki) oli suomalainen pankki- ja vakuutusjohtaja.Ylioppilasmatrikkeli 1905, matrikkelinumero 29511Geni.com : Auli Nikodemus MarkkulaAikalaiskirja 1934 Markkulan vanhemmat olivat kappalainen Karl Gustaf Markkula ja Edith Sofia Gräsbeck. Hän pääsi ylioppilaaksi 1905 Helsingin normaalilyseosta ja suoritti Helsingin yliopistossa oikeustutkinnon 1911. Markkula sai varatuomarin arvon 1914. Markkula oli Suomen Hypoteekkiyhdistyksen palveluksessa vuodesta 1911 alkaen ja oli asiamiehenä 1917–1929, apulaisjohtajana 1925–1929 sekä viimeksi toimitusjohtajana ja johtokunnan puheenjohtajana 1929–1942. Hän oli Maakiinteistöpankissa toimitusjohtajana 1921–1931 ja johtokunnan puheenjohtajana 1931–1934 sekä Suomen maalaisten keskinäisessä vakuutusyhtiössä johtokunnan puheenjohtajana 1935–1942 ja toimitusjohtajana vuodesta 1942 alkaen. Markkula oli myös Kaupunkien yleisen keskinäisen vakuutusyhtiön johtokunnan puheenjohtajana 1929–1937, Vakuutusyhtiö Tarmossa johtokunnan puheenjohtajana 1934–1936 ja hallintoneuvoston puheenjohtajana 1934–1937 sekä Suomen Vakuutusyhtiöiden Keskusliitossa puheenjohtajana 1942–1950. Markkula oli lisäksi Pelastakaa Lapset ry:n keskushallituksen puheenjohtajana. Auli Markkula oli naimisissa vuodesta 1912 Dagmar Aagot Stenströmin kanssa. == Julkaisuja == * Suomen pankki-matrikkeli: elämäkerrallisia tietoja Suomen pankkilaitoksiin kuuluvista henkilöistä – Bankmatrikel för Finland: biografiska uppgifter angående tjänstepersonalen vid bankinrättningarna i Finland. Lilius & Hertzberg, Helsinki 1909 * Truckjärjestelmästä ja palkanvähennyksistä: esitelmä. Suomen työväensuojelus- ja sosialivakuutusyhdistys, Helsinki 1913 * Om värdering av jordbruks- och stadsfastigheter i Finland. Helsingfors 1933 * Esitelmä Suomen hypoteekkiyhdistyksen valtuuskunnan kokouksessa 24 päivänä huhtikuuta 1934. Suomen hypoteekkiyhdistyksen julkaisuja, n:o 1. Helsinki 1934 * Piirteitä Suomen hypoteekkiyhdistyksen toiminnasta vuosina 1934-1936: esitelmä Suomen hypoteekkiyhdistyksen valtuuskunnan kokouksessa 26 päivänä tammikuuta 1937. Suomen hypoteekkiyhdistyksen julkaisuja, n:o 5. Helsinki 1937 * P. M. : erään hyökkäyksen johdosta Kaupunkien yleistä Keskinäistä Palovakuutusyhtiötä vastaan. Kaupunkien yleinen keskinäinen palovakuutusyhtiö, Helsinki 1937 * Muutamia ajankohtaisia kysymyksiä: alustusesitelmä Keskinäisen palovakuutusliiton vuosikokouksessa 1 päivänä maaliskuuta 1943. Helsinki 1943 ==Lähteet== Luokka: Suomalaiset juristit Luokka: Suomalaiset yritysjohtajat Luokka: Suomalaiset pankinjohtajat Luokka:Vuonna 1886 syntyneet Luokka:Vuonna 1950 kuolleet
Johannes Teppo

Johannes Teppo (s. 10. syyskuuta 1987) on suomalainen muusikko ja radiojuontaja. Teppo työskentelee radiojuontajana Savon Aalloilla. Teppo on naimissa ja hänellä on neljä lasta.https://www.viikkosavo.fi/paikalliset/4505741 == Lähteet == Luokka:Suomalaiset muusikot Luokka:Suomalaiset juontajat Luokka:Vuonna 1987 syntyneet Luokka:Elävät henkilöt
Richie Guerin

Richard "Richie" Guerin (s. 29. toukokuuta 1932 New York, New York) on yhdysvaltalainen koripalloilija ja koripallovalmentaja. Hän pelasi heittävänä takamiehenä NBA:ssa kausina 1956–1967 ja 1968–1970. Hänet nimettiin Naismith Memorial Basketball Hall of Fameen vuonna 2013. Guerin edusti yliopistosarjoissa Iona Collegen Gaels-joukkuetta. New York Knicks varasi hänet NBA:han 17. varausvuorolla vuoden 1954 varaustilaisuudessa. Hän edusti Knicksiä kaudesta 1956–1957 alkaen lokakuuhun 1963 saakka. Tuolloin hän siirtyi St. Louis Hawksiin, jossa hän pelasi vuoteen 1967 saakka. Seattle SuperSonics varasi Guerinin vuoden 1967 laajennusvaraustilaisuudessa mutta hän keskittyi vuodeksi valmennustehtäviin ja palasi kausiksi 1968–1970 kentälle Atlantaan muuttaneeseen Hawksin joukkueeseen. Guerin pelasi NBA-urallaan 848 runkosarjaottelua, joissa hän teki keskimäärin 17,3 pistettä, otti 5,0 levypalloa ja antoi 5,0 koriin johtanutta syöttöä. Pudotuspelejä hänelle kertyi 42, ja niissä hän teki keskimäärin 15,6 pistettä, otti 3,5 levypalloa ja antoi 5,1 koriin johtanutta syöttöä. Hän pelasi NBA:n tähdistöottelussa vuosina 1958–1963. Hänet valittiin NBA:n kakkostähdistökentälliseen vuosina 1959, 1960 ja 1962. Guerin oli NBA:ssa St. Louis Hawksin ja myöhemmin Atlanta Hawksin päävalmentaja kausina 1964–1972 eli aloitti jo pelaajavuosinaan. Kaudella 1967–1968 hänet valittiin NBA:n vuoden valmentajaksi. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1932 syntyneet Luokka:Elävät henkilöt
Rakotulivuori

pienoiskuva|Islannin Lakagigarin rakotulivuoren kraatteririviä. Rakotulivuori tai purkaushalkeama on tulivuorityyppi, jossa purkaus tapahtuu keskuskraatterin sijaan pitkänomaisesta maankuoren halkeamasta.Cataldo V., Taylor J., Hargitai H., Kereszturi : Teoksessa ”Fissure Vent” Halkeamat ovat yleensä muutamia metrejä leveitä, mutta ne voivat olla useita kilometrejä pitkiä. Islannissa rakotulivuoret ovat usein pitkiä halkeamia, jotka kulkevat litofäärilaattojen repeämävyöhykkeiden suuntaisesti. Rakotulivuorten purkaukset eivät ole yleensä räjähdysmäisiä, vaan niissä laava valuu varsin rauhallisesti maanpinnalle. Laavaa voi kuitenkin purkautua valtavasti, ja niistä voi kasautua paksuja laavatasankoja. Historiallisen ajan suurin tunnettu purkaus oli vuonna 939 tapahtunut Eldgján purkaus, joka vapautti 19,6 kuutiokilometriä laavaa. Rakopurkauksia tapahtuu myös suurten tulivuorten rinteiltä. Joidenkin tulivuorten, kuten Etnan, Mauna Loan ja Kīlauean huipulta lähtee säteittäin magmaa täynnä olevia halkeamia. Tällaisista halkeamista syntyy usein niin sanottuja ”tuliverhoja”, kun joltain osuudelta purkautuu laavasuihkuja. Halkeaman reunoille muodostuu basalttisesta roiskeesta valleja, mutta yksittäisistä purkausaukoista kehittyy halkeaman suuntaisesti kulkevia kraatteririvejä sekä tuhka- ja heittelekartioita. == Lähteet == == Aiheesta muualla == Luokka:Tulivuoret
Märta Stenevi

Anna Märta Viktoria Stenevi (os. Wallin; s. 30. maaliskuuta 1976 Lund) on ruotsalainen ympäristöpuolueen poliitikko ja toinen puolueensa puheenjohtajista vuosina 2021–2024. Hän toimi aiemmin Ruotsin tasa-arvo- ja asuntoministerinä vuoden 2021 aikana. ==Elämä ja ura== Stenevi opiskeli vuosina 1995–1998 Lundin yliopistossa kirjallisuustiedettä, elokuvaa, kustantamista ja liiketaloutta. Sen jälkeen hän työskenteli viitisentoista vuotta kirja-alalla muun muassa markkinointi- ja ostopäällikkönä. Vuosina 2014–2016 Stenevi toimi alueneuvoksena Skånessa ja vuosina 2016–2018 kunnallisneuvoksena Malmössä. Vuosina 2019–2021 hän oli ympäristöpuolueen puoluesihteeri. Vuonna 2019 hän oli ehdolla europarlamenttivaaleissa. Stenevi valittiin vuonna 2021 ympäristöpuolueen puheenjohtajaksi (språkrör), minkä tehtävän hän jakoi Per Bolundin kanssa. Samana vuonna hänestä tuli Ruotsin tasa-arvo- ja asuntoministeri. ==Yksityiselämä== Stenevi asuu Malmössä. Hän elää avoliitossa ja hänellä on kolme omaa lasta ja kaksi bonuslasta. ==Lähteet== ==Aiheesta muualla== * Märta Stenevi Ruotsin valtiopäivien sivuilla * Märta Stenevi Ruotsin hallituksen sivuilla Luokka:Vuonna 1976 syntyneet Luokka:Ympäristöpuolue vihreiden poliitikot Luokka:Ruotsin ministerit Luokka:Ruotsin puolueiden puheenjohtajat Luokka:Elävät henkilöt
Plehanov

Plehanov () on sukunimi ja voi tarkoittaa muun muassa seuraavia henkilöitä: *Georgi Plehanov (1856–1918), venäläinen vallankumouksellinen ja marxismin teoreetikko *Sergei Plehanov (s. 1978), venäläinen karateka.
Butovon ampumarata

Butovon ampumarata on Venäjällä Moskovan alueen Drožinossa sijaitseva entinen ampumarata ja joukkoteloituspaikka, jossa Stalinin vainojen aikana ammuttiin yli 20 000 ihmistä. == Historia == Butovossa sijainnut maatila siirtyi lokakuun vallankumouksen jälkeen puna-armeijan käyttöön. 1920-luvun alussa sen omistajaksi tuli Valtion yhdistynyt poliittinen hallinto OGPU, ja vuonna 1934 OGPU:n seuraaja NKVD perusti alueelle ampumaradan. Teloitukset Moskovan lähistöllä sijaitsevilla Butovon ja Kommunarkan ampumaradoilla alkoivat elokuussa 1937. Lokakuuhun 1938 mennessä Butovossa ammuttiin dokumenttien mukaan 20 762 henkilöä, jotka haudattiin paikalle kaivettuihin joukkohautoihin. Sen jälkeen Butovossa ei enää tehty teloituksia, mutta alueelle haudattiin edelleen Moskovan vankiloissa teloitettuja. Toisen maailmansodan aikana Butovoon haudattiin myös läheisellä sotavankileirillä kuolleita saksalaisia. Tunnettuja Butovossa teloitettuja ovat muun muassa taidemaalari Aleksandr Drevin, näyttelijä Marija Leiko, taiteilija Gustav Klutsis sekä suomalainen toimittaja ja antropologi Ivar Lassy. Paikalla ammuttiin myös lukuisia venäläisten aatelissukujen jäseniä sekä noin tuhat ortodoksipappia, joiden joukossa oli muun muassa Leningradin metropoliitta Serafim Tšitšagov. Neuvostoliiton hajoamisen jälkeen Butovoon pystytettiin ensimmäinen muistomerkki 1993, ja kaksi vuotta myöhemmin alue siirtyi Venäjän ortodoksisen kirkon haltuun. Vuonna 1996 paikalle rakennettiin pieni puinen rukoushuone ja 2007 kirkko. Syyskuussa 2017 avattiin Muistojen puutarha -niminen muistomerkki, johon on kaivettu 200 762:n Butovossa teloitetun nimet. == Lähteet == == Aiheesta muualla == Luokka:Neuvostoliiton historia Luokka:Venäjän hautausmaat Luokka:Moskovan alue
Russell Crowen filmografia

Tämä on Russell Crowen filmografia. == Elokuvat == Vuosi Suomenkielinen nimi Alkuperäinen nimi Rooli 1990 Veri­vala Prisoners of the Sun Lt. Jack Corbeth 1990 The Crossing The Crossing Johnny 1991 Sokeat todisteet Proof Andy 1992 Spotswood Spotswood Kim Barry 1992 Romper Stomper Romper Stomper Hando 1993 Hammers Over the Anvil Hammers Over the Anvil East Driscoll 1993 Love in Limbo Love in Limbo Arthur Baskin 1993 Hopeaori The Silver Brumby The Man (Egan) 1993 For the Moment For the Moment Lachlan Currie 1994 Uudet heilat The Sum of Us Jeff Mitchell 1995 Nopeat ja kuolleet The Quick and the Dead Cort 1995 Ei paluuta No Way Back FBI-agentti Zack Grant 1995 Virtuosity Virtuosity SID 6.7 1995 Rankkaa magiaa Rough Magic Alex Ross 1997 L.A. Confidential L.A. Confidential konstaapeli Wendell ”Bud” White 1997 Taivas palaa Heaven's Burning Colin O'Brien 1997 Tunteet solmussa Breaking Up Steve 1999 Mystery, Alaska Mystery, Alaska seriffi John Biebe 1999 The Insider – sisäpiirissä The Insider Jeffrey Wigand 2000 Gladiator Gladiator Maximus 2000 Todistettavasti elossa Proof of Life Terry Thorne 2001 Kaunis mieli A Beautiful Mind John Nash 2003 Master and Commander: Maailman laidalla Master and Commander: The Far Side of the World kapteeni Jack Aubrey 2005 Cinderella Man Cinderella Man Jim Braddock 2006 A Good Year – Mainio vuosi A Good Year Max Skinner 2007 Klo 15:10 lähtö Yumaan 3:10 to Yuma Ben Wade 2007 American Gangster American Gangster etsivä Richie Roberts 2007 Tenderness Tenderness etsivä Cristofuoro 2008 Valheiden verkko Body of Lies Ed Hoffman 2009 State of Play State of Play Cal McAffrey 2010 Robin Hood Robin Hood Robin Hood 2010 The Next Three Days The Next Three Days John Brennan 2012 The Man with the Iron Fists The Man with the Iron Fists Jacknife 2012 Les Misérables Les Misérables lainvalvoja Javert 2013 Man of Steel Man of Steel Jor-El 2013 Broken City Broken City Nicholas Hostetler 2014 Talvinen tarina Winter’s Tale Pearly Soames 2014 Noah Noah Nooa 2015 Kaivonkatsoja The Water Diviner Joshua Connor 2015 Fathers and Daughters Fathers and Daughters Jake Davis 2016 The Nice Guys The Nice Guys rikosetsivä Jackson Healy 2017 War Machine War Machine Bob White 2017 The Mummy The Mummy Henry Jekyll / Edward Hyde 2018 Boy Erased Boy Erased Marshall Eamons 2019 True History of the Kelly Gang True History of the Kelly Gang Marshall Eamons 2020 Rattiraivo Unhinged Tom Cooper 2022 Thor: Love and Thunder Thor: Love and Thunder Zeus == Aiheesta muualla == * * Luokka:Filmografiat Luokka:Seulonnan keskeiset artikkelit
Atassut

Atassut on grönlantilainen puolue. Huhtikuun 2021 parlamenttivaalien jälkeen puolueella on 2 edustajaa Grönlannin parlamentissa. Puolueen puheenjohtajana toimii Aqqalu Jerimiassen. == Lähteet == Luokka:Grönlannin puolueet
Mongolian kielet

Mongolia on kielellisesti melko yhtenäinen maa, jossa mongolin kielellä on hyvin vahva asema. Ethnologuen mukaan maassa puhutaan 12 elävää kieltä. == Mongoli ja mongolialainen viittomakieli == Mongolian perustuslain mukaan maan ainoa virallinen kieli on mongoli. Se myös takaa vähemmistöille oikeuden käyttää kieltään.. Mongolian väestöstä 95 % puhuu mongolia. Kieltä puhutaan Mongolian lisäksi Kiinan Sisä-Mongoliassa, ja yleiskielen pohjana toimii Halha-murre. Vuonna 2020 Mongolian hallitus ilmoitti, että maa korvaa kyrilliset aakkoset perinteisillä mongolialaisilla aakkosilla vuoteen 2025 mennessä. Perinteisiä aakkosia käytetään entuudestaan jo Sisä-Mongoliassa.. Mongolialaista viittomakieltä käyttää arviolta 16 000 ihmistä. == Muut kielet == Mongoliassa puhutaan myös jonkin verran tuvaa ja kazakkia. Näiden kielten puhuma-alueet rajoittuvat Mongolian rajaseuduille. Mongolialaiset puhuvat vieraina kielinä venäjää ja yhä enemmän englantia. Myös korea on suosittu kieli Etelä-Koreaan suuntautuvan maastamuuton vuoksi.. == Lähteet == *
Espoon oikeustalo

== Vanha Espoon oikeustalo == Espoon oikeustalo oli Espoon Kilon kaupunginosassa sijaitseva, Suomen oikeus- ja poliisiviranomaisten käyttämä rakennus. Saman rakennuksen itäsivustalla (Vitikka 1) sijaitsi vuoteen 2022 asti Länsi-Uudenmaan käräjäoikeus (päätoimipiste eli Espoon istuntopaikka) sekä Syyttäjälaitoksen Etelä-Suomen syyttäjäalueen Espoon toimipiste (aiempi Länsi-Uudenmaan syyttäjävirasto) ja Ulosottolaitoksen Espoon toimipiste (aiempi Länsi-Uudenmaan ulosottovirasto). Rakennuksen länsisivustalla (Nihtisillankuja 4) on edelleen Länsi-Uudenmaan poliisilaitoksen päätoimipiste eli Espoon pääpoliisiasema. ===Kuvia=== File:Espoon oikeustalo - Vitikka 1, Kilo - Espoo - 3.jpg|Oikeustalon pääsisäänkäynti. File:Espoon oikeustalo - Vitikka 1, Kilo - Espoo - 4.jpg|Espoon oikeustalo sijaitsi Espoon Kilon kaupunginosassa. File:Espoon oikeustalo - Vitikka 1, Kilo - Espoon pääpoliisiasema (Nihtisillankuja 4), Kilo - Espoo - 5.jpg|Espoo pääpoliisiaseman sisäänkäynti löytyy oikeustalon länsisivustalta. ==Uusi oikeustalo Otaniemeen vuonna 2022== Alkuvuodesta 2020 uutisoitiin uuden Espoon oikeustalon rakentamisesta. Suunnitelmien mukaan kesällä 2022 valmistuva uudisrakennus sijaitsee Otaniemessä Maarintiellä, Raide-Jokerin pysäkin vieressä. Uuteen oikeustaloon muuttivat suunnitelman mukaisesti Länsi- Uudenmaan käräjäoikeuden päätoimipaikka, Ulosottolaitoksen Espoon toimipaikka ja Etelä-Suomen syyttäjäalueen Espoon toimipaikka. ==Lähteet== Luokka:Espoon rakennukset ja rakennelmat Luokka:Kilo (Espoo) Luokka:Suomen oikeustalot
Kumail Nanjiani

Kumail Nanjiani (s. 2. toukokuuta 1978) on pakistanilais-yhdysvaltalainen koomikko, näyttelijä ja käsikirjoittaja. Hän yksi tunnetuimpia roolejaan on Dinesh televisiosarjassa Silicon Valley (2014–2019) jonka lisäksi hän on esiintynyt muun muassa itse käsikirjoittamassaan omaelämäkerrallisessa elokuvassa The Big Sick (2017). ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2012 Viiden vuoden kihlaus The Five-Year Engagement pakistanilainen kokki 2014 Sex Tape – kadonneen videon metsästys Sex Tape Punit 2015 Hot Tub Time Machine 2 Hot Tub Time Machine 2 Brad 2015 Hello, My Name Is Doris Hello, My Name Is Doris Nasir 2016 Central Intelligence' Central Intelligence' Jared 2016 Mike ja Dave häädeittejä vailla Mike and Dave Need Wedding Dates Keanu 2017 The Big Sick The Big Sick Kumail Nanjiani 2017 Lego Ninjago Elokuva The Lego Ninjago Movie Jay (äänirooli) 2019 Kimppakyytikytät Stuber Stu Prasad 2019 Men in Black: International Men in Black: International Pawny (äänirooli) 2020 Eläintohtori Dolittle Dolittle Plimpton (äänirooli) 2020 The Lovebirds The Lovebirds Jibran 2021 Eternals Eternals Kingo ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2011–2014 Franklin & Bash Franklin & Bash Pindar Singh 31 jaksoa 2011–2018 Portlandia Portlandia Useita hahmoja 13 jaksoa 2012–2016 Adventure Time Adventure Time Prismo (äänirooli) 7 jaksoa 2013 Palavaa rakkautta Burning Love Zakir 17 jaksoa 2013–2015 Newsreaders Newsreaders Amir Larussa 11 jaksoa 2014–2019 Silicon Valley Silicon Valley Dinesh Chugtai 53 jaksoa 2016 Salaiset kansiot The X-Files Pasha 1 jakso 2019–2021 Bless the Harts Bless the Harts Jesus Christ 31 jaksoa 2022 Obi-Wan Kenobi Obi-Wan Kenobi Haja Estree 3 jaksoa 2024 What If...? What If...? Kingo (äänirooli) jakso ”Mitä jos… Agatha lähtisi Hollywoodiin?” ==Lähteet== ==Aiheesta muualla== * * Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Pakistanilaiset näyttelijät Luokka:Elävät henkilöt
LEI-tunnus

LEI-tunnus () on kansainvälinen yhteisötunnus. Yritys tai yhteisö (esimerkiksi rekisteröity yhdistys tai säätiö) tarvitsee LEI-tunnuksen, jos se tekee kauppoja pörssiosakkeilla, ETF-rahasto-osuuksilla tai muilla pörssinoteeratuilla arvopapereilla tai johdannaisilla. . LEI-tunnuksen nimi tulee sanoista Legal Entity Identifier, joka tarkoittaa suoraan suomennettuna oikeushenkilön tunnistetta. Tunnuksen voi hakea valtuutetulta rekisterinpitäjältä. Erityisesti suomalaisille yrityksille LEI-tunnuksia tarjoaa Patentti- ja rekisterihallitus (PRH), jonka lisäksi Suomeen on hyväksytty myös kymmeniä muita tunnuksia myöntäviä organisaatioita. Yhteisötunnus perustuu ISO:n julkaisemaan standardiin 17442. LEI-tunnus on kahdenkymmenen merkin mittainen merkkijono, joka mahdollistaa selkeän ja yksilöllisen tunnistamisen. Tunnuksen saamisen edellytyksenä on, että yrityksen tai yhteisön omistajien ja toimijoiden tiedot on tunnistettu. Näin voidaan seurata kaupankäyntiä ja hallita riskejä yksittäisen toimijan tai koko markkinan osalta. == Historia == Finanssikriisin (2007–2009) aikana tunnistettiin ongelmana, ettei yksittäisen arvopaperikauppaa käyvän taloudellisen toimijan tunnistaminen onnistu yksiselitteisesti. Mailla oli erilaisia tapoja ja koodeja tunnistaa kaupankävijät. Osapuolien tunnistamisen vaikeuden lisäksi riskien laskeminen oli hankalaa niin yksittäisen toimijan kuin koko markkinan osalta. Tämä vaikutti kokonaisriskien laskemiseen. Tämän takia finanssikriisin alun tunnistaminen oli hankalaa ja ratkaisuksi kehitettiin vuonna 2011 G20 maiden toimesta LEI-tunnus. Sen avulla toimijat voidaan tunnistaa maailmanlaajuisesti. Tunnusta käytetään erityisesti Yhdysvalloissa ja Euroopan maissa. 3\. tammikuuta 2018 lähtien EU-yritykset eivät ole saaneet myydä tai ostaa arvopapereita ilman LEI-tunnusta. == Hallinta == LEI-tunnuksen hallintaan perustettiin Global Legal Entity Identifier Foundation (GLEIF) -säätiö vuonna 2014. Säätiö hallitsee tunnustietoja maailmanlaajuisesti. Tunnuksia myöntävät Local Operating Unitit (LOU), joilla on toimivaltuus yhdessä tai useammassa valtiossa. LOU- organisaatiot voivat lisäksi valtuuttaa asiamiehiä (registration agent), joiden kautta asiakkaat voivat hakea tunnusta LOUlta. Suomessa monet yritykset hakevat tunnuksensa Patentti- ja rekisterihallitukselta, joka toimii yhtenä Suomeen valtuutettuna LOU-organisaationa. Tunnus voidaan kuitenkin hakea PRH:n sijaan miltä tahansa muultakin Suomeen hyväksytyltä LOUlta tai asiamieheltä, joita on kymmeniä. == Lähteet == * LEI-tunnus * ISO-standardi 17442 * Global Legal Entity Identifier Foundation (GLEIF) -säätiö ===Viitteet=== == Aiheesta muualla == * LEI-tunnuksen hakemisesta saa lisätietoja PRH:n sivuilla Luokka:ISO
Kirk Baptiste

Kirk Renaud Baptiste (20. kesäkuuta 1962 Beaumont, Texas – 24. maaliskuuta 2022) oli yhdysvaltalainen pikajuoksija, 200 metrin olympiamitalisti ja sisäratojen maailmanmestari. Hän edusti aktiiviurallaan Santa Monica Track Clubia ja oli pituudeltaan 184 cm. Baptiste saavutti Los Angelesin olympialaisissa 1984 hopeaa 200 metrillä ennätysajallaan 19,96. Hän voitti Yhdysvaltojen-mestaruuden 100 ja 200 metrillä 1985. Saman vuoden Canberran maailmancupissa hän oli 100 metrillä neljäs. Hän voitti sisäratojen maailmannestaruuden 200 metrillä Indianapolisissa 1987 ajalla 20,73. Baptiste voitti 100 metrin juoksun Rooman Golden Galassa ja Brysselin Memorial van Damme -kilpailuissa 1984 sekä 200 metriä Memorial van Dammessa 1983 ja 1985, Weltklasse Zürichissä 1984 sekä Berliinin ISTAF-kilpailuissa 1985. == Henkilökohtaiset ennätykset == === Ulkoradat === Matka Aika Paikka Päivä 100 m 10,11 Indianapolis 15. kesäkuuta 1985 200 m 19,96 Los Angeles 8. elokuuta 1984 300 m 31,70 Lontoo 18. elokuuta 1984 400 m 45,63 Walnut Creek 25. huhtikuuta 1987 === Sisäradat === Matka Aika Paikka Päivä 200 m 20,73 Indianapolis 8. maaliskuuta 1987 == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1962 syntyneet Luokka:Vuonna 2022 kuolleet
Lumivyörylähetin

Lumivyörylähetin tai piippari on eräänlainen hätäpaikannusmajakka, joka on 457 kHz:n taajuudella toimiva radiolähetin (lähetin ja vastaanotin samassa yksikössä), jonka tarkoituksena on löytää lumen alle hautautuneita ihmisiä. Hiihtäjät, erityisesti maastohiihtäjät, kantavat niitä laajalti mukanaan, jos hiihtäjä joutuu lumivyöryn hautaamaksi. Lumivyöryalueella liikuttaessa se pidetään lähetinasennossa ja se lähettää koko ajan signaalia. Etsintätilanteessa piippari kytketään vastaanotolle, jolloin muiden piippareiden lähettämät signaalit kuullaan laitteen kaiuttimesta. Lumivyörylähetintä on kahta päätyyppiä, jotka ovat analoginen ja digitaalinen. Analogisen laitteen kanssa käyttäjä on täysin omien taitojensa varassa, kun taas digitaalinen pyrkii avustamaan käyttäjää uhrin löytämisessä. Käytännössä analogisen laitteen suorituskyky on etsintätilanteessa kokeneella käyttäjällä parempi, mutta kokemattomalla käyttäjällä digitaalista huonompi. Kaikki markkinoilla olevat laitteet ovat käyttökelpoisia, kunhan käyttäjä vain osaa oman laitteensa käytön ja tuntee sen rajoitteet. Lumivyörylähettimen käsittelyssä on huomattava, että laitteessa on yksi tai useampi hiilikuituantenni. Antennin ehjänä säilymisen varmistamiseksi laitetta tulee suojata iskuilta. Ennen retkelle lähtöä kaikki ryhmän jäsenet aktivoivat lähetinlaitteensa lähetystilaan, jolloin laite lähettää matalan tehon pulssimuotoisia radiosignaaleja matkan aikana. Jos osa hiihtoryhmän jäsenistä hautautuu lumivyöryn jälkeen, muut voivat vaihtaa lähetysvastaanottimensa lähetys- ja vastaanottotilasta vastaanottotilaan, jolloin sitä voidaan käyttää radiosuuntauslaitteena kadonneiden hiihtäjien signaalien etsimiseen. Lumivyörypaikannuslaite on aktiivinen laite, joka saa virtansa paristoista; hiihtopuvussa voi olla myös vaatteisiin ommeltu passiivinen RECCO-lähetin. Varhaiset lumivyörylähettimet lähettivät signaalia 2,275 kHz:n taajuudella. Vuonna 1986 otettiin käyttöön kansainvälinen 457 kHz:n taajuusstandardi, joka on nykyäänkin standardi. Monet yritykset valmistavat tämän standardin mukaisia lähetinlaitteita. Lumivyörylähetin ei ole ennaltaehkäisevä toimenpide mahdollista lumivyöryn hautautumista vastaan, vaan pikemminkin keino lyhentää uhrien lumen alle hautautumisen kestoa, mikä tekee heidän henkensä pelastamisesta todennäköisempää. == Lähteet == ==Katso myös== * Lumiturvallisuus * Maailmanlaajuinen merenkulun hätä- ja turvallisuusradiojärjestelmä * Hätäpaikannusradiopoiju == Aiheesta muualla == * Wikibooks-artikkeli Lumiturvallisuus * EAWS, Avalanche Danger Scale * Description and Evaluation of Existing European Decision-Making Support Schemes for Recreational Backcountry Travel Luokka:Radiotekniikka Luokka:Lumi Luokka:Talviurheilu Luokka:Luonnonilmiöt
Venäjän kielet

Venäjä on erittäin monikielinen maa, jossa erilaisten kielten asema on turvattu myös paikallisella tasolla. Venäjän kielellä on siitä huolimatta vahva asema. Ethnologuen mukaan maassa puhutaan 117 elävää kieltä. == Venäjä ja venäläinen viittomakieli == Venäjän federaation perustuslain mukaan maan virallinen kieli kansallisella tasolla on venäjä. Vuoden 2020 perustuslain uudistuksen nojalla venäjän kieli ja etniset venäläiset ovat perustuslain mukaan Venäjän valtion määrittelevä kieli ja kansa. Huolimatta Venäjän suuresta maapinta-alasta ja väestöstä, venäjän kieli on melko yhtenäinen ja murteellisia eroja on maan sisällä vähän. Perinteisesti jako on tehty pohjoisiin ja eteläisiin murteisiin, jossa Moskova toimii kahden alueen rajana. Venäläistä viittomakieltä käyttää arviolta 120 000 henkilöä. == Federaatiosubjektien viralliset kielet == Venäjän federaatioon kuuluvat tasavallat saavat määritellä itselleen virallisia kieliä venäjän rinnalle. Federaatiosubjekti Viralliset kielet (venäjän lisäksi) Lähde Adygeia adyge Altai altai Baškortostan baškiiri Burjatia burjaatti Dagestan "venäjä ja kaikki Dagestanin kansalaisten kielet" Hakassia hakassi Ingušia inguuši Kabardi-Balkaria karatšai-balkaari Kalmukia kalmukki Karatšai-Tšerkessia Abaza Komi komi Mari mari Mordva mokša, ersä Saha jakuutti Pohjois- Ossetia-Alania osseetti Tatarstan tataari Tšetšenia tšetšeeni Tšuvassia tšuvassi Tuva tuva Udmurtia udmurtti Tasavaltojen lisäksi myös muut federaatiosubjektit saavat määritellä virallisia kieliä sellaisille alueille, joissa asuu etnisiä vähemmistöjä. Nämä kielet eivät kuitenkaan ole virallisia kieliä koko federaatiosubjektin alueella venäjän rinnalla.. == Muut kielet == Kirkkoslaavia käytetään jonkin verran ortodoksisen kirkon piireissä ja kielellä on historiallisesti tärkeä rooli. Kirkkoslaavi ei ole venäjän kielen esimuoto, sillä kirkkoslaavi saapui Venäjän alueelle nimenomaan liturgisena kielenä, jota käyttivät jo slaavilaisia kieliä puhuvat kansat. Kirkkoslaavista venäjään tulleita sanoja ovat mm. одежда (vaatteet), помощь (apu) ja среда (keskiviikko).. Venäjälle muuttaneiden keskuudessa yleisimmät kotikielet ovat englanti, saksa, ranska, turkki ja ukraina. Vuoden 2010 väestölaskennan mukaan englanti oli venäjän jälkeen maan puhutuin kieli, vaikkakin vain 7,5 miljoonaa kansalaista (5,48 % koko väestöstä) ilmoitti puhuvansa sitä. Venäjän jälkeen puhutuin kieli, jolla on maassa jonkinlainen virallinen asema, on tataari, jota puhui hieman vajaa 3 % koko maan väestöstä.. == Lähteet == *
Fófi Gennimatá

Foteiní ”Fófi” Gennimatá ( [ˈfofi ʝenimaˈta]; 17. marraskuuta 1964 Ateena – 25. lokakuuta 2021 Ateena) oli kreikkalainen poliitikko, joka toimi Muutosliikkeen ja siihen kuuluvan Pasokin puheenjohtajana. Ennen politiikkaa hän työskenteli pankkialalla. Gennimatá menehtyi häntä vuodesta 2008 sairastamaansa rintasyöpään 25. lokakuuta 2021. == Lähteet == == Aiheesta muualla == Luokka:Kreikan ministerit Luokka:Puolueiden puheenjohtajat Luokka:Vuonna 1964 syntyneet Luokka:Vuonna 2021 kuolleet